**MODEL**

**CONTRACT DE LUCRĂRI**

Nr. \_\_\_\_\_/L/ din \_\_\_\_\_\_\_\_\_\_

**Preambul**

Prezentul contract se încheie în temeiul prevederilor art.7 alin.(5) din Legea 98/2016 privind achizitiile publice şi în baza Raportului achizitiei directe , înregistrat sub nr....... /......

**Art. 1. Părţile contractante:**

**Autoritatea contractantă**:

**MUNICIPIUL BISTRIŢA**, cu sediul în municipiul Bistriţa, Piaţa Centrală nr. 6, telefon/fax 0263.224917/0263.237323, cod poştal 420040, cod unic de înregistrare 4347569, cont RO90TREZ24A685050600100X deschis la Trezoreria municipiului Bistriţa, reprezentată prin PRIMAR, Gabriel LAZANY, în calitate de **Achizitor**,

şi

**……………………., cu sediul in……………………, str. ……………, nr……………, jud………., telefon/fax:………………………..,** e-mail: ………………….., înmatriculat la Registrul Comerţului sub nr............................, CUI ...................... cont RO...TREZ....................., deschis la Trezoreria................................., reprezentată prin **Administrator**, **……………………..**, în calitate de **Executant**.

**Art. 2. Definiţii**

2.1. În prezentul contract, următorii termeni vor fi interpretaţi astfel:

* + - 1. ***contract*** - prezentul contract şi toate anexele sale;
      2. ***Achizitor şi Executant*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil executantului de către achizitor, în baza contractului pentru îndeplinirea integrală şi corespunzătoare a tuturor obligaţiilor sale, asumate prin contract;
      4. ***amplasamentul lucrării*** *-* locul unde executantul execută lucrarea;
      5. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      6. ***zi*** - zi calendaristică;
      7. ***an*** - 365 de zile.

**Art. 3. Interpretare**

3.1.În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2**.** Termenul *zi* sau *zile* sau orice referire la zile reprezintă zile calendaristice dacă nu se specifică în mod diferit.

***I. CLAUZE OBLIGATORII***

**Art. 4.Obiectul contractului**

4.1. Executantul se obligă să execute lucrările la obiectivul de investiţii: **”ÎNFIINȚAREA UNUI CENTRU COMUNITAR INTEGRAT ÎN MUNICIPIUL BISTRIȚA”**, localitatea componentă Viișoara, care face obiectul contractului de finanțare nr. 1071/102/CCI/2012-2023 în cadrul Planului Național de Redresare și Reziliență, în termenul convenit prin prezentul contract, conform cerinţelor din documentatia de atribuire şi a ofertei depuse.

**Art. 5. Preţul contractului**

5.1. Preţul contractului pentru lucrările ce se vor executa este de ........................lei total, din care **………………………lei fără TVA**, la care se adaugă T.V.A. în valoare de ……………………lei.

5.2. Preţul contractului este exprimat în lei.

**Art. 6.** **Durata contractului**

6.1. Durata prezentului contract este de la data semnării acestuia până la data restituirii integrale a garanţiei de bună execuţie pe baza procesului verbal de recepţie finală a lucrărilor, semnat fără obiecţiuni.

6.2. Contractul încetează să producă efecte la data încheierii procesului verbal de recepţie finală a lucrărilor contractate.

**Art. 7. Executarea contractului**

7.1. Durata de executare a contractului este de maxim **4 luni** de la data precizată in ordinul de începere a execuƫiei lucrărilor.

7.2. Contractul încetează să producă efecte după recepţia finală, la expirarea perioadei de garanţie acordate lucrărilor.

**Art. 8. Documentele contractului**

8.1. Documentele contractului (parte integrantă a acestuia) sunt:

a) propunerea tehnică şi propunerea financiară;

b) graficul de execuţie;

c) caietul de sarcini, cu anexele sale;

d) proiectul tehnic cu anexele sale;

e) dovada constituirii garanţiei de bună execuţie;

f) acordul de asociere (dacă există);

g) contractele de subcontractare (dacă există);

h) acte adiţionale(dacă există);

i) alte anexe la contract.

**Art. 9. Protecţia patrimoniului cultural naţional**

9.1. Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relatiile dintre părţi, ca fiind proprietatea absolută a Achizitorului.

9.2. Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevazute la clauza 9.1, iar imediat după descoperirea şi înainte de îndepărtarea lor, de a înştiinţa Achizitorul despre această descoperire şi de a îndeplini dispoziţiile primite de la Achizitor privind îndepărtarea acestora.

9.3. Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 9.1, de a înştiinţa în acest sens organele de poliţie şi comisia monumentelor istorice.

**Art. 10. Obligaţiile principale ale Executantului**

10.1. (1) Executantul are obligaţia de a executa şi finaliza lucrările precum şi de a remedia viciile ascunse, cu atenţia şi promtitudinea cuvenită, în concordanţă cu obligaţiile asumate prin contract.

(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

(3). Executantul are obligaţia de a prezenta Achizitorului, înainte de începerea execuţiei lucrării, spre aprobare, graficul fizic si valoric necesar execuţiei lucrărilor, în ordinea tehnologică de execuţie. Executantul are obligaţia să execute lucrările în limita creditelor bugetare alocate de către autoritatea contractantă şi care vor fi comunicate în termen de 3 zile de la semnarea contractului sau de la aprobarea bugetului de venituri şi cheltuieli al municipiului Bistriţa, iniţial sau rectificat. În cazul în care Executantul depăşeşte aceste limite el nu poate pretinde plata lucrărilor executate în plus decât în momentul în care Achizitorul îi va comunica că are aprobate sumele pentru aceasta. Executantul se angajează să accepte micşorarea termenului de execuţie contractat, la solicitarea autorităţii contractante şi numai în cazul asigurării resurselor financiare aferente.

(4) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe santier precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.

(5) Un exemplar din documentaţia predată, de către Achizitor, Executantului va fi ţinut de acesta în vederea consultării de către Inspecţia de Stat în Construcţii, precum şi de către persoane autorizate de Achizitor, la cererea acestora.

(6) Executantul are obligaţia de a respecta şi executa dispoziţiile Achizitorului în orice problemă menţionată sau nu în contract, referitoare la lucrare. În cazul în care Executantul consideră că dispoziţiile Achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

(7) În cazul în care respectarea şi executarea dispoziţiilor prevăzute la alin.(6) determina dificultăţi în execuţie care generează costuri suplimentare, atunci aceste costuri vor fi acoperite pe cheltuiala Achizitorului.

(8) Executantul este responsabil de trasarea corectă, cu personal de specialitate propriu, a lucrărilor faţă de reperele date de Achizitor prin proiectantul lucrării, precum şi de furnizarea tuturor materialelor, echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

(9) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, Executantul are obligaţia de a rectifica eroarea constatată, pe cheltuiala sa.

(10) Pe parcursul execuţiei lucrărilor şi a remedierii viciilor ascunse, Executantul are obligaţia:

a) de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către Achizitor) în starea de ordine necesară evitării oricărui pericol pentru respectivele persoane;

b) de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către Achizitor sau de către alte autorităţi competente, în scopul protejării lucrărilor sau al asigurării confortului riveranilor;

c) de a lua toate măsurile rezonabil necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

(11) Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în opera de la data data precizată in ordinul de începere a execuƫiei lucrărilor până la data semnării procesului verbal de recepţie a lucrării.

(12) Pe parcursul execuţiei lucrărilor şi a remedierii viciilor ascunse, Executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

1. confortul riveranilor, sau
2. căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia Achizitorului sau a oricărei alte persoane.

(13) Executantul va despăgubi Achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine Executantului.

(14) Executantul are obligaţia de a utiliza în mod rezonabil drumurile care sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi. Executantul va selecta traseele (de comun acord cu Achizitorul) va alege şi va folosi vehiculele şi va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în masura în care este posibil, astfel încât să nu producă deteriorări sau distrugeri ale drumurilor şi podurilor respective.

(15) În cazul în care se produc deteriorări sau distrugeri ale oricărui pod sau drum care comunică cu/sau care se află pe traseul şantierului, datorită transportului materialelor, echipamentelor, instalaţiilor sau altora asemenea, Executantul are obligaţia de a despăgubi Achizitorul împotriva tuturor reclamaţiilor privind avarierea respectivelor poduri sau drumuri. Cu excepţia unor clauze contrare prevăzute în contract, Executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului.

(16) Pe parcursul execuţiei lucrării, fără a solicita costuri suplimentare, Executantul are obligaţia:

a) de a evita, pe cât posibil, acumularea de obstacole inutile pe şantier;

b) de a depozita sau retrage orice utilaje, echipamente, instalaţii, surplus de materiale;

c) de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

(17) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

(18) Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de timp egal cu perioada de garanţie acordată lucrărilor, calculat de la recepţia lucrării şi, după împlinirea acestui termen, pe toată durata de existenţă a construcţiei, pentru viciile structurii de rezistenţă, urmare a nerespectării proiectelor şi detaliilor de execuţie aferente execuţiei lucrării.

(19) Executantul se obligă să despăgubească Achizitorul împotriva oricăror:

a) reclamaţii şi acţiuni în justitie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi

b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către Achizitor.

(20) Executantul are obligaţia de a încheia înainte de începerea lucrărilor un contract cu o firmă de salubritate pentru deşeurile rezultate în timpul lucrărilor, cu operare săptămânală, pe care îl va prezenta Achizitorului. De asemenea, are obligaţia de a deţine cel puţin un container pentru colectarea deşeurilor.

(21) Executantul are obligaţia de a colecta şi depozita deşeurile ce rezultă în timpul lucrărilor zilnice.

**Art. 11. Obligaţiile principale ale Achizitorului**

11.1. Achizitorul se obligă să pună la dispoziţia Executantului orice facilităţi şi/sau informaţii/documente/date pe care acesta le cere sau pe care le consideră necesare îndeplinirii contractului.

11.2. Achizitorul se obligă să recepţioneze, serviciile prestate/lucrările executate în termenul convenit.

11.3. Achizitorul se obligă să plătească către Executant preţul convenit în prezentul contract pentru lucrările executate în termenele prevăzute la clauza 18.

11.4. (1) Achizitorul are obligaţia de a pune la dispoziţia Executantului, fără plată, dacă nu s-a convenit altfel, următoarele:

a) amplasamentul lucrării ;

b) suprafeţele de teren necesare pentru organizarea de şantier;

(2) Costurile pentru consumul de utilităţi, precum şi cel al contoarelor sau al altor aparate de măsurat se suportă de Executant.

11.5. Achizitorul are obligaţia de a transmite Executantului, odata cu ordinul de incepere, întreaga documentaţie necesară pentru execuţia lucrărilor contractate, fără plată, în 2 exemplare.

11.6. Achizitorul, are obligaţia de a examina şi măsura lucrările care devin ascunse, în cel mult 5 zile de la notificarea Executantului.

11.7. Achizitorul este pe deplin responsabil de exactitatea documentelor şi a oricăror alte informaţii furnizate Executantului precum şi pentru dispoziţiile date.

**Art. 12. Sancţiuni şi penalităţi pentru neîndeplinirea culpabilă a obligaţiilor si rezilierea contractului**

12.1 În cazul în care, din vina sa exclusivă, Executantul:

i.-nu îşi îndeplineşte obligaţiile asumate,

ii.-îşi îndeplineşte necorespunzător obligaţiile asumate,

iii.-îşi îndeplineşte cu întârziere obligaţiile asumate,

atunci achizitorul are dreptul de a deduce din preţul contractului penalităţi calculate la valoarea contractului rămasă de executat/executată necorespunzător/executată cu întârziere.

12.2 În cazul în care achizitorul nu îşi onorează obligaţiile în termenul convenit, atunci acestuia îi revine obligaţia de a plăti penalităţi de intârziere pentru suma neachitată.

12.3.Penalităţile prev. la art.12.1 şi 12.2 se calculează potrivit art.3, alin.2^1 din Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar cu modificările şi completările ulterioare.

12.4. Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a cere rezilierea contractului şi de a pretinde plata de daune-interese în condiţiile prevederilor art. 1535-1536 din Legea nr.287/2009 privind Codul Civil rep. cu modificările şi completările ulterioare.

12.5 Achizitorul îşi rezervă dreptul de a denunţa unilateral contractul, printr-o notificare scrisă adresată Executantului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru Executant.

12.6 În toate cazurile, Executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

12.7 Prezentul contract se poate rezilia, în situaţia în care una dintre părţi, în mod culpabil, nu respectă obligaţiile asumate prin prezentul contract.

12.8 În toate cazurile, Executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

12.9 Achizitorul îşi rezervă dreptul de a rezilia contractul, fără însă a fi afectat dreptul părţilor de a pretinde plata unor daune sau alte prejudicii, dacă:

a) Executantul nu se conformează, în termenul stabilit, conform notificării emise de către Achizitor, prin care i se solicită remedierea neconformităţii sau executarea obligaţiilor care decurg din prezentul contract;

b) Executantul subcontractează părţi din contract fără a avea acordul scris al Achizitorului;

c) Executantul cesionează drepturile şi obligaţiile sale fără acordul scris al Achizitorului;

d) Devin incidente oricare alte incapacităţi legale care să împiedice executarea contractului;

e) În cazul în care, printr-un act normativ, se modifică interesul public al Achizitorului în legătură cu care se prestează serviciile care fac obiectul contractului;

f) La momentul atribuirii contractului, Achizitorul se afla în una dintre situaţiile care ar fi determinat excluderea sa din procedura de atribuire;

g) În cazul în care împotriva Executantului se deschide procedura falimentului;

h) Executantul a săvârşit nereguli sau fraude în cadrul procedurii de atribuire a contractului sau în legătură cu executare acestuia, ce au provocat o vătămare Achizitorului;

i) Valorificarea de către Achizitor a rezultatelor prezentului contract este grav compromisă ca urmare a întârzierii prestaţiilor din vina Executantului;

12.10. Executantul poate rezilia contractul fără însă a fi afectat dreptul părţilor de a pretinde plata unor daune sau alte prejudicii, în cazul în care:

a) Achizitorul a comis erori esenţiale, nereguli sau fraude în cadrul procedurii de atribuire a contractului sau în legătură cu executare acestuia, ce au provocat o vătămare Executantului.

b) Achizitorul nu îşi îndeplineşte obligaţiile de plată a serviciilor prestate de Executant, în condiţiile stabilite prin prezentul contract.

12.11. Rezoluţiunea/Rezilierea contractului în condiţiile art. 12.9 şi art. 12.10 intervine cu efecte depline, fără a mai fi necesară îndeplinirea vreunei formalităţi prealabile şi fără a mai fi necesară intervenţia vreunei instanţe judecătoreşti şi/sau arbitrale.

12.12 Prevederile prezentului contract în materia rezoluţiunii/rezilierii contractului se completează cu prevederile în materie ale Codului Civil în vigoare.

12.13 Prezentul contract încetează de drept prin ajungere la termen sau la momentul la care toate obligaţiile stabilite în sarcina părţilor au fost executate.

***II. Clauze specifice***

**Art. 13. Garanţia de bună execuţie**

13.1. (1) Executantul are obligaţia de a constitui garanţia de bună execuţie a contractului în termen de 5 zile lucrătoare de la semnarea, de către ambele părţi, a contractului. Acest termen poate fi prelungit la solicitarea justificată a Prestatorului, fără a depăşi 15 zile de la data semnării contractului.

Neconstituirea garanţiei de bună execuţie în termenul, cuantumul şi condiţiile stabilite, sau neconstituirea unei noi garanţii de bună execuţie în cazul în care aceasta a fost executată (parţial sau integral) atrage de la sine rezilierea de drept a contractului, fără punere în întârziere sau îndeplinirea unei formalităţi prealabile de către Achizitor şi pierderea garanţiei de participare.

Neconstituirea garanţiei de bună execuţie în termenul, cuantumul şi condiţiile stabilite, sau neconstituirea unei noi garanţii de bună execuţie în cazul în care aceasta a fost executată (parţial sau integral) atrage de la sine rezilierea de drept a contractului, fără punere în întârziere sau îndeplinirea unei formalităţi prealabile de către Achizitor. Aceeasi sanctiune se aplica si pentru neconstituirea garanţiei de bună execuţie în termen de 5 zile lucrătoare de la semnarea actului aditional de prelungire a duratei contractului/modificare a valorii, daca este cazul.

(2) Cuantumul garanţiei de bună execuţie este 10 % din valoarea fără T.V.A. a contractului de achizitie publica de servicii, respectiv **…………….**l**ei**, şi se va constitui prin:

a) virament bancar;

b) instrumente de garantare emise în condiţiile legii astfel:

(i) scrisori de garanţie emise de instituţii de credit bancare din România sau din alt stat;

(ii) scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;

(iii) asigurări de garanţii emise:

- fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

- fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

c) depunerea la casierie a unor sume în numerar dacă valoarea este mai mică de 5.000 lei;

d) reţineri succesive din sumele datorate pentru facturi parţiale;

e) combinarea a două sau mai multe dintre modalităţile de constituire prevăzute la lit. a) - c).

Garanţia trebuie să fie irevocabilă si neconditionata. Instrumentul de garantare trebuie să prevadă că plata garanţiei se va executa necondiţionat, respectiv la prima cerere a Achizitorului, pe baza declaraţiei acestuia cu privire la culpa persoanei garantate.

(3) În cazul în care garanţia de bună execuţie se constituie prin reţineri succesive din sumele cuvenite pentru plata facturilor parţiale, Executantul are obligaţia de a deschide, la unitatea Trezoreriei Statului din cadrul organului fiscal competent în administrarea acestuia, un cont de disponibil distinct la dispoziţia autorităţii contractante. În situația constituirii garanției de bună execuție prin rețineri succesive, suma iniţială care se depune de către Prestator în contul de disponibil astfel deschis trebuie să fie de 0,5% din preţul contractului fara TVA, respectiv **………….lei**. Pe parcursul îndeplinirii contractului, Achizitorul urmează să alimenteze acest cont prin reţineri succesive din sumele datorate şi cuvenite Executantului, până la concurenţa sumei stabilite drept garanţie de buna execuţie. Contul de disponibil astfel deschis este purtător de dobândă în favoarea Executantului.

13.2. Achizitorul are obligaţia de a elibera garanţia pentru participare şi de a emite ordinul de începere a contractului numai după ce Executantul a făcut dovada constituirii garanţiei de bună execuţie a contractului, aşa cum este prevăzut la clauza 13.1.(1), 13.1.(2) şi 13.1.(3).

13.3. Achizitorul are dreptul de a emite pretenţii asupra garanţiei de bună execuţie, oricand pe parcursul indeplinirii contractului, în limita prejudiciului creat, în cazul în care Executantul nu îşi îndeplineşte din culpa sa obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Executantului, precizând totodată obligaţiile care nu au fost respectate.

13.4. Achizitorul se obligă să restituie garanţia de bună execuţie astfel:

* 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor sau, dacă este cazul, a procesului verbal de stingere a obiecţiunilor formulate la recepţie, dacă nu a ridicat până la aceea dată pretenţii asupra ei, iar riscul pentru vicii ascunse este minim;
* 30% din valoarea garanţiei, la expirarea perioadei de garanƫie a lucrărilor executate, pe baza procesului-verbal de recepţie finală.

13.5. Garanţia acordată lucrărilor este distinctă de garanţia de bună execuţie a contractului.

**Art. 14.** **Începerea şi execuţia lucrărilor**

14.1. Executantul are obligaţia de a începe execuƫia contractul în maxim 10 zile de la primirea ordinului în acest sens din partea Achizitorului. Emiterea Ordinului de începere a execuției lucrărilor este condiționată de valabilitatea contractului de finanțare și de existența fondurilor necesare execuției lucrărilor.

14.2.(1)Lucrările trebuie să se deruleze conform graficului general de execuţie şi să fie terminate la data stabilită.

(2) Executantul va prezenta, la cererea Achizitorului, după primirea ordinului de începere, graficul de execuţie de detaliu, alcătuit în ordinea tehnologică de execuţie. În cazul în care, după opinia Achizitorului, pe parcurs, desfăşurarea lucrărilor nu concordă cu graficul general de execuţie a lucrărilor, la cererea Achizitorului, Executantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe Executant de nici una dintre îndatoririle asumate prin contract.

(3) În cazul în care Executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la art. 10.1, alin. (2) din prezentul contract, Achizitorul este îndreptăţit să-i fixeze Executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

14.3. (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea Executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea Achizitorului.

(2) Executantul are obligaţia de a asigura accesul reprezentantului Achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

14.4. (1) Materialele trebuie să fie de calitatea prevăzută în documentaţia de execuţie; verificările şi testările materialelor folosite la execuţia lucrărilor precum şi condiţiile de trecere a recepţiei provizorii şi a recepţiei finale (calitative) sunt descrise în anexa/anexele la contract.

(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin Executantului.

(3) Probele neprevăzute şi comandate de Achizitor pentru verificarea unor lucrări sau materiale puse în operă vor fi suportate de Executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, Achizitorul va suporta aceste cheltuieli.

14.5. (1) Executantul are obligaţia de a nu acoperi lucrările care devin ascunse, fără aprobarea Achizitorului.

(2) Executantul are obligaţia de a notifica Achizitorul, ori de câte ori astfel de lucrări, sunt finalizate pentru a fi examinate şi măsurate, in caz contrar, Executantul are obligaţia de a dezveli orice parte sau părţi de lucrare, la dispoziţia Achizitorului, şi de a reface această parte sau părţi de lucrare, dacă este cazul.

14.6. (1) Executantul are obligaţia de a monta pe propria cheltuială, la loc vizibil, “Panoul de identificare a investiţiei “, în forma şi conţinutul precizat în prevederile legale în vigoare.

(2) La finalizarea lucrărilor de construcţie, Executantul are obligaţia de a preda Achizitorului, întreaga documentaţie, privind executia, necesară completării şi întocmirii cărţii tehnice a construcţiei, întocmită conform legislaţiei în vigoare.

14.7. Executantul are obligația de a prezenta la începerea lucrărilor: Planul calității conform Legii nr. 10/1995 privind calitatea în construcţii cu modificările şi completarile ulterioare.

**Art. 15. Întârzierea şi sistarea lucrărilor**

15.1. În cazul în care:

volumul lucrărilor neprevăzute; sau

condiţiile climaterice excepţional de nefavorabile; sau

oricare alt motiv de întârziere care nu se datorează Executantului şi nu a survenit prin încălcarea contractului de către acesta

îndreptăţesc Executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:

(1) orice prelungire a duratei de execuţie la care Executantul are dreptul

(2) totalul cheltuielilor suplimentare, care se va adăuga la preţul contractului. (Cu respectarea legislatiei privind achizitiile publice).

15.2. Executantul are dreptul de a diminua ritmul execuţiei dacă Achizitorul nu plăteşte în termen de 30 de zile de la expirarea termenului prevăzut la clauza 18.2; în acest caz va notifica, în scris, acest fapt Achizitorului.

15.3. In situaţia în care Executantul nu respectă graficul de execuţie asumat prin contract si nu există nicio împrejurare obiectivă, justificată şi dovedită, care să justifice întârzierea în executarea lucrărilor, iar Parţile nu au identificat de comun acord o modalitate rezonabilă şi în interesul ambelor Partide remediere a situaţiei, Achizitorul este îndreptătit la denunţarea în mod unilateral a contractului, cu o notificare prealabilă, fără intervenţia instanţelor judecatoreşti, care va fi transmisă Executantului cu cel mult 10 zile calendaristice înainte de a produce efecte. Denunţarea nu produce efecte în privinţa lucrărilor executate sau aflate în curs de executare.

**Art. 16. Finalizarea lucrărilor**

16.1. Ansamblul activitatilor contractului sau, dacă este cazul, oricare parte a lui, prevăzut(ă) a se finaliza într-un termen stabilit prin graficul de execuţie, trebuie finalizat(ă) în termenul convenit, termen care se calculează de la data începerii lucrărilor.

16.2. (1) La finalizarea lucrărilor, Executantul are obligaţia de a notifica, în scris, Achizitorului că sunt îndeplinite condiţiile de recepţie solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate pe teren, Achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate Executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, Achizitorul va convoca comisia de recepţie.

16.3. Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările facute, Achizitorul are dreptul de a aproba sau de a respinge recepţia.

16.4. Recepţia se poate face şi pentru părţi ale lucrării, distincte din punct de vedere fizic şi funcţional.

**Art. 17. Perioada de garanţie**

17.1. Perioada de garanţie decurge de la data recepţiei la terminarea lucrărilor şi până la recepţia finală (**minim** **36 luni**).

17.2. (1) În perioada de garanţie, Executantul are obligaţia, în urma dispoziţiei date de Achizitor, de a executa toate lucrările de modificare, reconstrucţie şi remediere a viciilor, contracţiilor şi altor defecte a căror cauza este nerespectarea clauzelor contractuale.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

utilizării de materiale, de instalaţii sau a unei manopere neconforme cu prevederile contractului; sau

unui viciu de concepţie, acolo unde Executantul este responsabil de proiectarea unei părţi a lucrărilor; sau

neglijenţei sau neîndeplinirii de către Executant a oricăreia dintre obligaţiile explicite sau implicite care îi revin în baza contractului.

(3) În cazul în care defecţiunile nu se datorează Executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

17.3.În cazul în care Executantul nu executălucrările prevăzute la clauza 17.2, alin. (1), Achizitorul este îndreptăţit să angajeze şi să plătească alte persoane care să le execute.

Cheltuielile aferente acestor lucrări vor fi recuperate de către Achizitor de la Executant sau reţinute din sumele cuvenite acestuia.

**Art. 18. Documente şi Modalităţi de plată**

18.1. (1) Achizitorul are obligaţia de a efectua plata către Executant în termen de maxim 60 zile de la primirea facturii electronice (pe platforma e-facturare) respectând mecanismul de plată prevăzut la finanțare. Astfel: după primirea facturii acceptate la plată, Achizitorul întocmește o cerere de transfer către MDLPA. După efectuarea plății de către MDLPA, Achizitorul realizează plata către Executant. Facturile aferente execuţiei lucrărilor se vor emite, numai după verificarea şi acceptarea situaţiilor de lucrări de către Achizitor. Situaţiile de lucrări lunare întocmite, confirmate şi semnate de către dirigintele de şantier, (desemnat drept reprezentant al Achizitorului), se accepta de Achizitor in termen de 10 zile de la depunerea acestora, dar nu mai tarziu de data de 5 a lunii următoare lunii în care s-au executat lucrările. Acestea vor fi însoțite de documente de calitate, atașamente, consumuri, procese verbale de lucrări ascunse și procese verbale calitative semnate de RTE și specialiști atestați etc.

18.2. Dacă Achizitorul nu onorează facturile în termen de 30 zile de la expirarea perioadei de la art. 18.1.(1), Executantul are dreptul de a diminua ritmul execuţiei cu obligaţia de a comunica Achizitorului acest fapt. Diminuarea ritmului de execuţie nu poate scădea sub procentul de 50% din valoarea graficului de execuţie aferente lunii respective. Dacă întârzierea plaţii facturii depăşeşte 90 zile, Executantul are dreptul să solicite decalarea termenului de execuţie conform clauzei 15.1. Imediat ce Achizitorul îşi onorează restanţa, Executantul va relua executarea lucrărilor în cel mai scurt timp posibil.

18.3. (1) Plăţile parţiale trebuie să fie făcute, la cererea Executantului, la valoarea lucrărilor executate conform contractului. Lucrările executate trebuie să fie dovedite ca atare printr-o situaţie de lucrări provizorii, întocmită astfel încât să asigure o rapidă şi sigură verificare a lor. Din situaţiile de lucrări provizorii Achizitorul va putea face scăzăminte pentru servicii făcute Executantului şi convenite cu acesta. Alte scăzăminte nu se pot face decât în cazurile în care ele sunt prevăzute în contract sau ca urmare a unor prevederi legale.

(2) Situaţiile de plată lunare se depun achizitorului pana in data de 5 ale lunii următoare, luni în care s-au executat lucrările confirmate de către dirigintele/ diriginiţii de şantier iar Achizitorul le va verifica/aviza în termen de 10 zile de la depunere.

(3) Plăţile parţiale se efectuează, de regulă, la intervale lunare dar nu influenţează responsabilitatea şi garanţia de bună execuţie a Executantului; ele nu se consideră, de către Achizitor, ca recepţie a lucrărilor executate. Lucrările pentru care se efectuează plăţile parţiale trebuie să se încadreze în graficul fizic de lucrări acceptat.

18.4. Plata facturii finale se va face după verificarea şi acceptarea situaţiei de plată definitive de către Achizitor. Dacă verificarea se prelungeşte din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi plătită imediat.

18.5. Contractul nu va fi considerat terminat până când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie.

**Art. 19. Ajustarea preţului contractului si modificarea contractului**

19.1.Preţul contractului este ferm şi nu se actualizează. Prin excepţie, în conformitate cu prevederile art.164 alin.(4) şi (5) din HG nr.395/2016, în cazul în care au loc modificări legislative al căror efect se reflectă în creşterea/diminuarea costurilor pe baza cărora s-a fundamentat preţul contractului, acesta va fi ajustat doar în măsura strict necesară pentru acoperirea costurilor pe baza cărora s-a fundamentat preţul contractului.

19.2 Părţile au dreptul, pe durata contractului, de a conveni modificarea şi/sau completarea clauzelor acestuia, fără organizarea unei noi proceduri de atribuire, cu acordul părţilor, fără a afecta caracterul general al contractului, în limitele Legii şi în aplicarea prevederilor prevăzute de art. 221-222 din Legea nr. 98/2016, coroborate cu prevederile referitoare la modificări contractuale din HG nr. 395/2016 (art. 164 şi 165).

19.3 Modificările nesubstanţiale, astfel cum sunt prevăzute în *Lege*, sunt singurele *modificări ale contractului* care pot fi făcute fără organizarea unei noi proceduri de atribuire.

19.4 **Circumstanţele care pot determina modificarea contractului sunt:**

a. orice modificare a datelor de contact, reprezentanţilor autorizaţi ai părţilor, persoanelor de contact, conturilor bancare şi băncilor prin care se efectueazã plãţile,

b. drepturile şi obligaţiile Executantului stabilite prin acest contract sunt preluate de catre un alt operator economic ca urmare a unei succesiuni universale sau cu titlu universal în cadrul unui proces de reorganizare, în condiţiile stabilite prin Lege,

c. înlocuirea de subcontractanţi,

d. identificarea oricărei erori, omisiuni sau oricărui viciu în cerinţele Achizitorului identificarea necesităţii oricărei diminuări/majorări/modificări a contractului sau a unei părţi a acestuia,

e. modificarea preţului iniţial al contractului ca efect al modificărilor nesubstanţiale

**Art. 20. Asigurări**

20.1. Executantul răspunde exclusiv pentru toate riscurile ce ar putea apărea privind lucrările executate, utilajele, instalaţiile de lucru, echipamentele, materialele pe stoc, personalul propriu şi orice reprezentanţi împuterniciţi să verifice, să testeze sau să recepţioneze lucrările precum şi daunele sau prejudiciile aduse către terţe persoane fizice sau juridice.

**Art. 21. Amendamente**

21.1. Pe durata derulării contractului, părţile contractante au dreptul de a conveni modificarea clauzelor contractuale, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

21.2. Părţile contractante au dreptul, pe durata îndeplinirii contractului, de a conveni, prin act adiţional, adaptarea acelor clauze afectate de modificări ale legii.

21.3. Prin Acte adiţionale se pot aduce modificări nesubstanţiale contractului de achiziţie publică numai cu respectarea condiţiilor prevăzute de art. 221 din Legea 98/2016, cu modificările şi completările ulterioare.

**Art. 22. Subcontractanţi**

22.1. Executantul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu Achizitorul.

22.2. (1) Executantul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

(3) Subcontractantul este pe deplin răspunzător faţă de Executant de modul în care îşi îndeplineşte partea sa din contract.

(4)Executantulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

22.3. Executantul poate schimba oricare subcontractant numai dacă acesta nu şi-a îndeplinit partea sa din contract.Schimbarea subcontractantului nu va modifica preţul contractului şi va fi notificată Achizitorului**.**

**Art. 23. Cesiune**

23.1. Executantul are obligaţia de a nu transfera obligaţiile sale asumate prin contract.

23.2.Executantul poate cesiona dreptul său de a încasa contraprestaţia lucrărilor executate, în condiţiile prevăzute de dispoziţiile Codului Civil.

23.3.Solicitările de plată către terţi pot fi onorate numai după operarea unei cesiuni în condiţiile art. 23.2.

**Art. 24. Forţa majoră**

24.1. Forţa majoră este constatată de o autoritate competentă.

24.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

24.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

24.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, apariţia cazului de forţă majoră şi să ia orice măsuri care îi stau la dispoziţie în vederea limitării consecinţelor.

24.5.Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**Art. 25. Soluţionarea litigiilor**

25.1. Achizitorul şi Executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

25.2. Dacă, după 15 zile de la începerea acestor tratative neoficiale, Achizitorul şi Executantul nu reuşesc să rezolve în mod amiabil divergenţele contractuale, fiecare parte poate solicita ca disputa să se soluţioneze de către instanţele judecătoreşti de la locul executării lucrărilor.

**Art. 26. Limba care guvernează contractul**

26.1. Limba care guvernează contractul este limba română.

**Art. 27. Comunicări**

27.1. Orice comunicare între părţi, referitoare la îndeplinirea prezentului contract, trebuie să fie transmisă în scris. Comunicările între părţi se pot face şi prin telefon, fax sau e-mail cu condiţia confirmării primirii comunicării.

27.2. Orice document scris trebuie înregistrat atât în momentul transmiterii cât şi în momentul primirii.

**Art. 28. Legea aplicabilă contractului**

28.1. Contractul va fi interpretat conform legilor din România.

Prezentul contract, împreună cu anexele sale, reprezintă voinţa părţilor şi înlătură orice înţelegere verbală dintre acestea, anterior şi ulterior încheierii lui.

Prezentul contract se încheie la sediul Achizitorului azi, \_\_\_\_\_\_\_\_\_\_\_\_\_, în 4 (patru) exemplare, din care unul a fost înmânat Executantului, iar celelalte 3 (trei) rămân la autoritatea contractantă.

**ACHIZITOR, EXECUTANT,**

**MUNICIPIUL BISTRIŢA .......................**

Pentru **PRIMAR, ADMINISTRATOR**

**VICEPRIMAR,**

Florentina- Ștefania STERE

**CONTROL FINANCIAR PREVENTIV** \_\_\_\_\_\_\_\_\_

**DIRECŢIA ECONOMICĂ**

Director executiv Nicolae SCURTU \_\_\_\_\_\_\_\_\_

**DIRECȚIA TEHNICĂ**

Director executiv Lia IVAȘCU \_\_\_\_\_\_\_\_\_\_

**DIRECȚIA JURIDICĂ, RESURSE UMANE,**

**ACHIZIȚII PUBLICE**

Director executiv Dumitru Matei CINCEA \_\_\_\_\_\_\_\_\_\_

**SERVICIUL ACHIZIŢII PUBLICE**

Șef serviciu, Cristian TIMOCE \_\_\_\_\_\_\_\_\_\_

Intocmit,

Consilier achizitii publice,

Paul Cristian CICȘA \_\_\_\_\_\_\_\_\_\_

Nr. \_\_\_\_\_\_\_\_/\_\_\_\_\_\_\_\_ Nr.\_\_\_\_\_\_\_\_/\_\_\_\_\_\_\_\_\_